﻿ Новини - Трансадриатическият газопровод е готов на над 50%
08.09.2017 г. 11:40 ч.
Трансадриатическият газопровод е готов на над 50%
45% от заварените тръби са вече под земята
Церемонията по старта на строителството на TAP
Трансадриатическият газопровод (TAP) вече е завършен на над 50%, 16 месеца след началото на строителните работи по него, съобщиха от проектната компания за газопровода, който трябва да доставя азербайджански газ от гръцко-турската граница през Албания до Италия от 2020 г.
Към началото на септември са изработени над 16 млн. човекочаса и са изминати 43 млн. километра без сериозен инцидент. Разчистени са около 70 на сто от трасето на газопровода в Гърция и Албания, или общо 539 км от 765 км. Освен това 45% от заварените тръби са вече под земята.
Около 95% от тръбите за газопровода са доставени в Гърция, Албания и Италия. Над 5500 души работят по проекта в страните, през които преминава, като 85% от тях са местни.
ЕТИКЕТИ: Трансадриатически газопровод | строителство | Гърция | Албания | Италия | енергетика | природен газ | газопровод | TAP